Suchinthana/ta-wikipedia huggingface dataset:
மலாக்கா ஆறு

மலாக்கா ஆறு; (மலாய்: Sungai Melaka; ஆங்கிலம்: Malacca River) என்பது மலேசியா, மலாக்கா மாநிலத்தின் மையப் பகுதி வழியாகச் சென்று மலாக்கா நீரிணையில் கலக்கும் ஆறு ஆகும். 15-ஆம் நூற்றாண்டில், மலாக்கா சுல்தானகத்து ஆளுமையின் உச்சக்கட்டத்தின் போது, இந்த ஆறு ஒரு முக்கிய வர்த்தகப் போக்குவரத்துப் பாதையாக இருந்தது.

மலாக்கா மாநிலத்தில் உள்ள ஆறுகளில், இந்த ஆறு மிக முக்கியமான ஆறாகக் கருதப் படுகிறது.

பொது

நெகிரி செம்பிலான், தம்பின் மாவட்டம், தித்திவாங்சா மலைத்தொடரின் தெற்கு முனை அடிவாரத்தில் உள்ள கம்போங் ஓரெக் எனும் கிராமத்தில் மலாக்கா ஆற்றின் தொடக்கம் அமைகிறது. உண்மையில் மலாக்கா ஆற்றின் மூலம் தம்பின் ஆறு ஆகும்.

தெற்கே பாயும் தம்பின் ஆறு, (கூட்டரசு சாலை ) எனும் காராக்-தம்பின் நெடுஞ்சாலையின் பக்கவாட்டில் தம்பின், புலாவ் செபாங் நகரங்கள் வரை செல்கிறது. பின்னர் நெகிரி செம்பிலான்-மலாக்கா மாநிலங்களின் எல்லையில். அலோர் காஜா மாவட்டத்தில் உள்ள காடேக் நகரில், பத்தாங் மலாக்கா ஆறு; தம்பின் ஆறுகளுடன் கலக்கிறது. பின்னர் அதுவே மலாக்கா ஆறாக உருவாகி, மலாக்கா நீரிணையில் கலக்கிறது.

சீரமைப்புத் திட்டங்கள்

மலாக்கா ஆற்றைப் புதுப்பிக்கவும், புத்துயிர் கொடுக்கவும்  $ 100 மில்லியன் (RM 350 மில்லியன்) உள்கட்டமைப்பு திட்டம் மேற்கொள்ளப்பட்டது. இந்த ஆறு ஒரு வரலாற்று நகரமான மலாக்காவிற்கு மையமாக உள்ளதால் அத்தகைய சீரமைப்புத் திட்டங்கள் மேற்கொள்ளப்பட்டன. 

சீரமைப்புத் திட்டங்களில் பல கட்டமைப்புகள் இணைக்கப்பட்டன. கடல் அலைகள் தடுப்பு கட்டுமானம்; கட்டிடங்கள்; பாலங்களை மறுசீரமைத்தல்; அகழ்வாராய்ச்சி; ஆற்றின் நடைபாதைகளுடன் கற்காரை கரைகளை உருவாக்குதல்; ஆகிய  கட்டமைப்புகள் அடங்கும். அந்த வகையில், நில மீட்பு திட்டங்கள் மூலமாக மலாககா ஆற்றின் முகத்துவாரம், மலாக்கா நீரிணையில் மேலும் விரிவு படுத்தப்பட்டுள்ளன.

சுற்றுலா

உலகப் பாரம்பரியக் களமான மலாக்கா மாநகரத்தின் நடுவில் மலாக்கா ஆறு பாய்ந்து செல்கிறது. அந்த வகையில் தற்போது, மலாக்கா ஆற்றின் முகத்துவாரப் பகுதியானது மலாக்கா ஆற்றுச் சவாரி எனும் ஒரு சுற்றுலாத் தலமாக உருவாக்கப்பட்டு உள்ளது. 

மலாக்கா நகரத்தின் கிழக்கில் உள்ள பெங்காலான் ராமா புறநகர்ப் பகுதியில் இருந்து; மலாக்கா நீரிணையின் கடற்கரைக்கு அருகில் உள்ள பந்தாய் ஈலிர் வரை; 45 நிமிட நேரச் சுற்றுப் பயணத்தைச் சுற்றுலாப் பயணிகள் மேற்கொள்கிறார்கள்.

மேற்கோள்கள்

மேலும் காண்க
 மலேசிய ஆறுகளின் பட்டியல்
 மூவார் ஆறு
 தித்திவாங்சா மலைத்தொடர்

மலேசிய ஆறுகள்
திலீப் சுப்பராயன்

திலிப் சுப்பராயன் ( Dhilip Subbarayan ) தமிழ் மொழி படங்களில் பணியாற்றும் ஒரு இந்திய சண்டை இயக்குநர் ஆவார். சண்டை பயிற்சியாளரான  சூப்பர் சுப்பராயனின் மகனான திலீப், அஞ்சல (2016) படத்தின் மூலம் திரைப்பட தயாரிப்பாளராக அறிமுகமானார். மேலும் சங்கு சக்கரம் (2017) படத்தில் முக்கிய கதாபாத்திரத்திலும் நடித்திருந்தார்.

தொழில் வாழ்க்கை 
சண்டைப் பய்ற்சி இயக்குநர் சூப்பர் சுப்பராயனின் மகனான திலீப் ஆரண்ய காண்டம் (2011) திரைப்படம் மூலம் தனது பணிக்காக முதலில் கவனத்தை ஈர்த்தார். இது இவரது முதல் படமாக இருந்தாலும் சி. எஸ். அமுதன் இயக்கத்தில் 2010 ஆம் ஆண்டு வெளிவந்த தமிழ் படம் முதலில் வெளிவந்தது. பின்னர், ஓரம் போ படத்தில் இயக்குநர்கள் புஷ்கர்-காயத்ரி என்பவர்களிடம் உதவி இயக்குனராக பணியாற்றினார். பின்னர் தான் அறிமுகமான “ஆரண்ய காண்டம்” திரைப்படத்தில் இணை இயக்குநராகவும் சண்டைப் பயிற்சியாளராகவும் பணியாற்றினார்.தமிழ் மற்றும் மலையாள திரையுலகில் பெரிய மற்றும் நடுத்தர பட்ஜெட் படங்களுடன் தொடர்ந்து இணைந்த இவர் அரிமா நம்பி (2014), புலி (2015), நானும் ரௌடி தான் (2015) மற்றும் தெறி (2016) உள்ளிட்ட படங்களில் பணியாற்றியுள்ளார். 2013 ஆம் ஆண்டின் பிற்பகுதியில், இவர் அஞ்சல என்ற தனது முதல் திரைப்படத் தயாரிப்பைத் தொடங்கினார். இருப்பினும் தாமதங்கள் காரணமாக இந்த திட்டம் பிப்ரவரி 2016 இல் வெளியிடப்பட்டது.

பிப்ரவரி 2016 இல்,  விஷால் சந்திரசேகரின் இசையில், புதுமுக இயக்குநர் மாரீசன் இயக்கியிருந்த சங்கு சக்கரம் திரைப்படத்தின் மூலம் ஒரு முக்கிய கதாபாத்திரத்தில் நடிக்கத் தொடங்கினார். பாண்டிராஜ் இயக்கத்தில் 2015 ஆம் ஆண்டு வெளிவந்த பசங்க 2 படத்தின் மாஸ்டர் நிஷேஷுடன் நடித்துள்ளார்.

மேற்கோள்கள்

வெளி இணைப்புகள் 

தமிழ் நடிகர்கள்
தமிழ்த் திரைப்பட நடிகர்கள்
வாழும் நபர்கள்
உயரப்புலம்

உயரப்புலம் என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது சண்டிலிப்பாய் பிரதேச செயலாளர் பிரிவில் அமைந்துள்ளது. இது யாழ்ப்பாணத்திற்கு வடமேற்கே சுமார் 6 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

யாழ்ப்பாண மாவட்டத்திலுள்ள ஊர்களும், நகரங்களும்
புஷ்கர்-காயத்ரி

புஷ்கர்-காயத்ரி ( Pushkar–Gayathri ) தமிழ்நாட்டின் சென்னையைச் சேர்ந்த ஒரு கணவன்-மனைவி திரைப்பட இயக்குநர்கள் ஆவர். இவர்களின் படைப்புகள் அவற்றின் தனித்துவமான பாணி, தொழில்நுட்ப நுணுக்கம் மற்றும் நுணுக்கமாக பின்னப்பட்ட கதைக்களங்களுக்காக குறிப்பிடப்படுகின்றன.

தொழில் வாழ்க்கை 

ஓரம் போ (2007), மற்றும் வ குவாட்டர் கட்டிங் (2010) ஆகிய தமிழ்த் திரைப்படங்களின் மூலம் இவர்கள் திரைக்கதை ஆசிரியர்களாகவும் மற்றும் இயக்குனர்களாகவும் தங்களதி திரை வாழ்க்கையைத் தொடங்கினர். 2017 இல், இவர்கள் எழுதி இயக்கிய விக்ரம் வேதா, அந்த ஆண்டு பல விருதுகளை வென்றது. மேலும் ஐ. எம். டி. பி இணையத்தளத்தில் 2017 இன் சிறந்த தரமதிப்பீடு பெற்ற இந்தியத் திரைப்படமானது. 2022 இல், கிருத்திக் ரோஷன் மற்றும் சைஃப் அலி கான் ஆகிய இருவை வைத்து விக்ரம் வேதாவை இந்தியில் மறு ஆக்கம் செய்தனர். இருப்பினும், அசல் தமிழ் பதிப்பைப் போலல்லாமல், இது கலவையான விமர்சனங்களுக்கு ஆளானது. மிகப்பெரிய வணிகத் தோல்வியைச் சந்தித்தது.

அமேசான் பிரைம் வீடியோவில் வெளியான சுழல்: த வோர்டெக்ஸ் என்ற தமிழ் மொழி வலைத்தொடர் மூலம் இவர்கள் இயக்குநர்களானார்கள்.

தங்களின் தயாரிப்பு நிறுவனமான வால்வாட்சர் பிலிம்ஸின் கீழ், புஷ்கரும் காயத்ரியும் அமேசான் பிரைம் வீடியோவுக்காக, சுழல்: த வோர்டெக்ஸ் மற்றும் வதந்தி: தி ஃபேல் ஆஃப் வெலோனி ஆகிய இரண்டு நீண்ட வலைத் தொடர்களையும், நெட்ஃபிளிக்சுக்காக ஏலே என்ற திரைப்படத்தையும் தயாரித்துள்ளனர்.

விருதுகள் 
இவர்கள் ஆனந்த விகடன் சினிமா விருது, 65ஆவது தென்னிந்தியத் திரைப்பட விருது , நோர்வே தமிழ்த் திரைப்பட விருது, 10ஆவது விஜய் விருதுகள்  போன்ற பல விருதுகளையும் வென்றுள்ளனர்.

மேற்கோள்கள் 

சென்னைத் திரைப்பட இயக்குநர்கள்
வாழும் நபர்கள்
தமிழ்த் திரைப்பட இயக்குநர்கள்
தேசிய நிறுவன சட்டத் தீர்ப்பாயம்

தேசிய நிறுவன சட்டத் தீர்ப்பாயம் (National Company Law Tribunal) என்பது இந்திய நிறுவனங்கள் சட்டப்படி எழுகின்ற உரிமையியல் இயல்புடைய, குழுமம்சார் பூசல்களைக் கையாள்வதற்காக நிறுவப்பட்ட ஒரு நீதித்துறைப் போல்வு அமைப்பாகும். இந்தத் தீர்ப்பாயமானது நிறுவனங்கள் சட்டத்தின் கீழ் (18/2013: பிரிவு 408), 2016ஆம் ஆண்டில் அமைக்கப்பட்டது.

மேற்கோள்கள் 

சட்டம் சார் அமைப்புகள்
நடாலியா போலோவின்கா

நடாலியா யுகிமிவ்னா பொலோவின்கா (Nataliya Yukhymivna Polovynka) (பிறப்பு 27 சூலை 1965) என்பவர் ஒரு உக்ரேனிய சோப்ரானோ பாடகர், நாடக மற்றும் திரைப்பட நடிகை, கல்வியாளர் மற்றும் நாடக இயக்குநர் ஆவார். இவர் 2006 ஆம் ஆண்டு ஷெவ்சென்கோ தேசிய பரிசைப் பெற்றார். இவர் எல்விவ் நாடக மையமான "வேர்ட் அண்ட் வாய்ஸ்" இன் நிறுவனர் மற்றும் தலைவர். இவர் பாரம்பரிய இசை, உக்ரைனின் பழைய ஆன்மீக மெட்டுக்கள் மற்றும் பாரம்பரிய உக்ரேனிய மெல்லிசையை வாசிக்கிறார்.

துவக்ககால வாழ்க்கையும் கல்வியும் 
இவர் 1965 சூலை 27 அன்று உக்ரேனிய சிற்றூரான ஓல்கோபில்லில் பிறந்தார். நடாலியா 1980 முதல் 1984 வரை மைக்கோலா லியோன்டோவிச் வின்னிட்சியா இசைப் பள்ளிக்குச் சென்றார். பின்னர் 1984 முதல் 1989 வரை மைகோலா லைசென்கோ லிவிவ் தேசிய இசை அகாதமியில் பேராசிரியர் மரியா டர்னவெட்ஸ்காவுடன் பியானோ வகுப்புகளை எடுத்தார். பாண்டிடெராவில்,  1991 இல் இவர் ஜெர்சி க்ரோடோவ்ஸ்கி சர்வதேச கல்வி நிறுவனத்தில் பயிற்சி பெற்றார்.

தொழில் 
நடாலியா "ஸ்லோவோ ஐ ஹோலோஸ்"  (லிவீவ்) நாடக மையத்தின் இயக்குநராக உள்ளார். மேலும் ஃபிலிம்ஸ்பிரதர்ஸ் திரைப்படங்களின் பாகங்களில் நடித்துள்ளார். இவர் சர்வதேச ஜெர்சி கிரோடோவ்ஸ்கி சர்வதேச கல்வி நிறுவனம், லிவிவ் மற்றும் கிய்வ் பில்ஹார்மோனிக் சிம்பொனி இசைக்குழுக்கள், லிவிவ் ஓபராவின் சிம்பொனிக் இசைக்குழு ஆகியவற்றுடன் இணைந்து பணியாற்றியுள்ளார்..

2007 மற்றும் 2008 இல் ஜெர்சி கிரோடோவ்ஸ்கி கல்வி நிறுவனத்தின் அட்லியர் கல்வித் திட்டத்தில் கற்பித்தார். 1988 முதல் 2006 வரை லிவிவில் உள்ள லெஸ் குர்பாஸ் அகடாமிக் நாடக அரங்கின்  நடிகை மற்றும் இசை இயக்குராகவும் இருந்தார். இவர் பாடல் நாடகக் குழுவை உருவாக்கினார், அதை இவர் 2003 முதல் 2010 வரை வழிநடத்தினார் (மஜ்ஸ்டெர்னியா பிஸ்னி). இவர் 2010 இல் எல்விவ் நகராட்சி நாடக அரங்கம், கலை, ஆய்வு மற்றும் கல்வி மையமான "வேர்ட் அண்ட் வாய்ஸ்" ஐ நிறுவினார். இவர் 2015 முதல் தரெவோ சர்வதேச நாடக விழாவின் ஆசிரியர் மற்றும் இயக்குநராக இருந்து வருகிறார்.

நடாலியா பல இசை மற்றும் நாடகங்களை  எழுதியுள்ளார். அவை பின்வருமாறு:

 ІРМОС, давні духовні наспіви України (2012)
 Пісні Вітру (2008)
 Квітка- невіста (2001)
 Вість літа (2001)
 По Рождеству (2009)
 Земля – Пісня (2023)
 Сад Божественних Пісень (2022)

பிற படைப்புகள் 
நடாலியா  கொலம்பியா பல்கலைக்கழகம், பென்சில்வேனியா பல்கலைக்கழகம், யேல் பல்கலைக்கழகம் (ஐக்கிய இராச்சியம்), வேல்ஸ் பல்கலைக்கழகம் (ஐக்கிய இராச்சியம்), மற்றும் ஜெர்சி கிரோடோவ்ஸ்கி சர்வதேச கல்வி நிறுவனம் (போலந்து) ஆகியவற்றில் கற்பித்துள்ளார்.

விருதுகளும்  அங்கீகாரங்களும் 
நடாலியா ஷெவ்செங்கோ தேசிய பரிசு மற்றும் பல சர்வதேச திரைப்பட மற்றும் நாடக விழாக்களில் பல கௌரவங்களைப் பெற்றுள்ளார். 2013 ஆம் ஆண்டு வெளியான "பிரதர்ஸ்: தி ஃபைனல் கன்ஃபெஷன்" திரைப்படத்தில் இவரது  நடிப்பிற்காக,  சிறந்த நடிகைக்கான சில்வர் ஜார்ஜ் விருதைப் பெற்றார். உக்ரைனுடனான உருசியாவின் 2014 ஆண்டைய மோதலின்போது நடந்த உண்மை நிகழ்வுகளை அடிப்படையாகக் கொண்ட "மதர் ஆஃப் அப்போஸ்தலர்ஸ்" என்ற திரைப்படத்தில் இவரது நடிப்பிற்காக அமெரிக்கா, கனடா, இத்தாலி, உக்ரைன் போன்ற நாடுகளில் நடந்த முக்கிய சர்வதேச திரைப்பட விழாக்களில் ஐந்து விருதுகளைப் பெற்றுள்ளார்.

குறிப்புகள்

மேற்கோள்கள் 

1965 பிறப்புகள்
வாழும் நபர்கள்
உக்ரைனிய திரைப்பட நடிகைகள்
சுவார்ன் நூரா

சுவார்ன் நூரா (Swarn Noora) இந்தியாவின் பஞ்சாபின் அமிருதசரசைச் சேர்ந்த சூபி பாடகர் ஆவார். இவர் இந்தியாவின் முக்கிய விழாக்களில் நிகழ்த்தியுள்ளார். இவர் ஜலந்தரில் உள்ள பூட்டன் மண்டியில் வசிப்பவராகவும் ஆனார். இவர் பஞ்சாப்பின் புகழ்பெற்ற சூபி பாடகர்களான நூரான் சகோதரிகளின் பாட்டி ஆவார்.

இளமை 
புகழ்பெற்ற சூபி பாடகியான பீபி நூராவுக்கு சுவார்ன் நூரா மகளாகப் பிறந்தார். இவரது குடும்பம் இன்றைய பாக்கித்தானில் உள்ள ல்யால்பூரை (இப்போது பைசலாபாத்) சேர்ந்தவர்கள்.

பணி 
சுவார்ன் நூராவின் குடும்பம் இன்றைய பாக்கித்தானில் உள்ள லையால்பூரைச் சேர்ந்தது. ஆனால் இவரது குடும்பம் இந்தியப் பிரிவினையின் போது இந்தியாவுக்குக் குடிபெயர்ந்து. சுவார்ன் நூரா அமிர்தசரசுக்கு அருகில் பிறந்தார். இவர் தனது மறைந்த கணவர் சோகன் லாலை தனது உண்மையான உஸ்தாத் (ஆசிரியர்) என்று கருதினார். இவர் தேசிய அளவில் பாராட்டப்பட்ட சூபியானா கலத்தின் பாடகியாவார். ஒரு சிறு பெண்ணாக இருந்தபோதும் இவர் பாடுவதில் ஆர்வம் கொண்டிருந்தார். ஆனால் இவரது தாயார் பாடுவது தனது மகளுக்குப் பொருத்தமான தொழிலாக இருக்கும் எனக் கருதவில்லை. மேலும் தொழில் ரீதியாகப் பயிற்சி செய்ய இவரை ஊக்குவிக்கவில்லை. இவர் தனது இருபத்தி ஒன்று வயதில் திருமணம் செய்து கொண்டார். இவரது கணவரும் பாடகர்களின் குடும்பத்தைச் சேர்ந்தவர் என்பதால், இவர்கள் வழக்கமாகப் பெரும்பாலும் கவ்வாலி எனும் தொழில்முறை நிகழ்ச்சிகளைச் செய்தனர். இவர் விவரிக்க முடியாத நோயால் கடுமையாக நோய்வாய்ப்பட்டதாகவும், அப்போதுதான் இவரது கணவர், அனைத்து வகையான மருந்துகளையும் முயன்று தோல்வியடைந்ததாக வருத்தப்படுகிறார். பின்னர் இவர் தொழில் ரீதியாகப் பாடுவதற்கான விருப்பத்தை வெளிப்படுத்தினார். நூராவின் விருப்பத்தினை உடனடியாக ஒப்புக் கொண்டு, பார்வையாளர்களுக்கு முன்னால் பாடுவதற்கு அவரை சித்தப்படுத்த, தோலக் மற்றும் தப்லாவுடன் பாட அவருக்குப் பயிற்சி அளிக்கத் தொடங்கினார். இதுவே தொழில்முறை பாடலுக்கு இவரது பயணத்தின் தொடக்கமாக இருந்தது. இவரது கணவர் சில ஆண்டுகளுக்குப் பிறகு இறந்தார். பின்னர் நூரா தனது மகன் தில்பகாருடன் பாட ஆரம்பித்தார். தில்பகார் பாடவும் ஆர்மோனியம் இசைக்கவும் செய்தார். மூத்த மகன் குல்சன் ஒரு இசையமைப்பாளர். இவர் நூரா பாடிய பல பாடல்களுக்கு இசையமைத்துள்ளார். இரண்டாவது மகன் குல்சார் ஒரு தோலக் இசைக்கலைஞர் ஆவார்.

நூராவின் முதல் இசைத்தொகுப்பு beatofindia.com என்ற நாட்டுப்புற இசை விளம்பரக் குழுவால் வெளியிடப்பட்டது. இந்த இசைத்தொகுப்பின் மூலம் இவரது குரலினைக் கேட்ட உலகெங்கிலும் உள்ள பல தயாரிப்பாளர்கள் தங்கள் பாடல்களில் நூரானின் பாடலைப் பயன்படுத்த வழிவகுத்தன.

நூரா தனது குடும்பத்தினருடன் இந்தியாவின் ஜலந்தர் நகரில் வசித்தார்.

மேற்கோள்கள்

வெளி இணைப்புகள் 

 சுயவிவரம் beatofindia.com

பஞ்சாப் நபர்கள்
சூபி இசை
வித்தானியா

வித்தானியா (Withania) என்பது சொலனேசிக் குடும்பம் என்ற பூக்கும் தாவரக் குடும்பத்தின் 102 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளர் சார்லசு லூயிசு கான்சுடன்டு பாவ்கி (Charles Louis Constant Pauquy) ஆவார். இவரை 'Pauquy' என்று தாவரவியல் பன்னாட்டு முறைமைப்படி குறிக்க வேண்டும். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரயினம் குறித்து வெளியிட்ட முதல் ஆவணக் குறிப்பு, 1825ஆம் ஆண்டு எனத் தெரிவிக்கிறது. இப்பேரினத்தின் இயற்கை வாழ்விடப் பரவலிடம் என்பது,  வெப்ப வலயத்திலுள்ள  ஆப்பிரிக்காவின் தென்பகுதிகள், மத்திய தரைக்கடல் முதல் ஆசியாவின் வெப்பப் பகுதிகள் ஆகும்.

இனங்கள்  
கியூ தாவரவியல் ஆய்வகம், இப்பேரினத்தின் கீழ் 19 சிற்றினங்களை, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. இவை சான்றுகளுடன், கீழே தரப்பட்டுள்ளன.

 Withania adpressa 
 Withania adunensis 
 Withania aristata 
 Withania chamaesarachoides 
 Withania coagulans 
 Withania echinata 
 Withania frutescens 
 Withania grisea 
 Withania heterophylla 
 Withania japonica 
 Withania kweichouensis 
 Withania qaraitica 
 Withania reichenbachii 
 Withania riebeckii 
 Withania sinensis 
 Withania sinica 
 Withania somnifera 
 Withania sphaerocarpa 
 Withania yunnanensis

இதையும்  காணவும் 
மூலிகைப் பட்டியல் (தமிழ்நாடு)

குறிப்புகள்

மேற்கோள்கள்

வெளியிணைப்புகள் 

தாவரவியல் பெயருடையக் கட்டுரைகள்
பூக்கும் தாவரப் பேரினங்கள்
தகவற்பெட்டி மேம்பாடு தேவைப்படும் தாவரவியல் கட்டுரைகள்
உண்டான் தீவு

உண்டான் தீவு (மலாய்: Pulau Undan; ஆங்கிலம்: Undan Island) என்பது மலேசியா, மலாக்கா மத்திய மலாக்கா மாவட்டம், மலாக்கா நீரிணையில் அமைந்துள்ள ஒரு தீவு. மலாக்கா கடற்கரையில் இருந்து 25 கி.மீ. தொலைவில் உள்ள இந்தத் தீவில் மக்கள் வசிக்கவில்லை.

இதனுடன் மேலும் ஒரு சின்ன தீவும் உள்ளது. அந்தச் சிறிய தீவுடன்  இணைக்கப்பட்டுள்ளது. குறைந்த கடல் அலைகள் இருக்கும் போது அந்தச் சிறிய தீவிற்கு நடந்து செல்ல முடியும்

பொது

மலாக்கா மாநகராட்சியின் கீழ், மலாக்கா மாநிலத்திற்குச் சொந்தமான இந்தச் சிறிய தீவில் நிரந்தரமான குடியிருப்பாளர்கள் எவரும் இல்லை. அங்கு  உண்டான் தீவு கலங்கரை விளக்கம் எனும் பெயரில் ஒரு கலங்கரை விளக்கம் உள்ளது. 1800-ஆம் ஆண்டில் பிரித்தானியர்கள் கட்டியது. அந்தக் கலங்கரை விளக்கத்தில், எப்போதும் ஒரு காவலரும் மற்றும் பராமரிப்பு ஊழியர்களும் தொடர்ந்து கண்காணிப்பில் இருந்து வருகிறார்கள்.

உண்டான் தீவு பல்வேறு பவளப்பாறைகள், பாறைகள் மற்றும் மணல் கடற்கரைகளால் சூழப்பட்டுள்ளது. இந்தத் தீவை படகுகள் மூலம் மட்டுமே அணுக முடியும். மீன்பிடித்தல், நீரடி நீந்தல் (Scuba Diving; Snorkelling) போன்ற கேளிக்கை நடவடிக்கைகளுக்காக மக்கள் அங்கு வருகிறார்கள்.

கூழைக்கடா கடல் பறவை

உண்டான் தீவு, மலாக்கா நீரிணையில் உள்ள புலாவ் பெசார் தீவுக்குப் பின்னால் மறைந்துள்ளது. முந்தைய காலங்களில், பிரித்தானியர்களால் இந்தக் கலங்கரை விளக்கம் கட்டப் படுவதற்கு முன்பே, இந்தத் தீவு கடற்கொள்ளையர்களின் மையமாக அறியப்படுகிறது. 

ஒரு காலத்தில் இந்தத் தீவிலும் அதைச் சுற்றியுள்ள பகுதிகளிலும் வாழ்ந்த கூழைக்கடா கடல் பறவையால்; உண்டான் தீவு என்ற பெயர் வந்ததாகக் கூறப்படுகிறது. மலாய் மொழியில், "உண்டான்" என்றால் கூழைக்கடா பறவையைக் குறிக்கிறது. இங்கு பாறை மீன்கள் அதிகம் உள்ளன.

மேற்கோள்கள்

மேலும் காண்க

 புலாவ் பெசார் தீவு
 மலாக்கா தீவு
 கோனட் தீவு

மலேசியாவின் தீவுகள்‎
மலாக்கா தீவுகள்
மலாக்காவில் உள்ள சுற்றுலா இடங்கள்
செலீனியம் அறுபுளோரைடு

செலீனியம் அறுபுளோரைடு (Selenium hexafluoride) என்பது SeF6  என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும்.  மிகவும் நச்சுத்தன்மை கொண்ட இச்சேர்மம் நிறமற்ற வாயுநிலையில் காணப்படுகிறது. விரும்பத்தகாத நாற்றம் கொண்டதாகவும் பரவலான பயன்பாடுகளும் வணிகப் பயன்பாடுகளும் அற்றதாகவும் உள்ளது. It is not widely encountered and has no commercial applications.

கட்டமைப்பு
Se−F பிணைப்புகளின் பிணைப்பு நீளம் 168.8 பைக்கோமீட்டர் ஆக உள்ள எண்முக மூலக்கூற்று வடிவத்தில் SeF6 சேர்மம் படிகமாகிறது. பிணைப்பைப் பொறுத்தவரை, இதன் பிணைப்பு மியிணைதிற பிணைப்பு என கருதப்படுகிறது.

தயாரிப்பு

தனிமங்களில் இருந்து இதை தயாரிக்கலாம்.  செலீனியம் டை ஆக்சைடுடன் புரோமின் முப்புளோரைடு (BrF3) சேர்த்து வினைபுரியச் செய்தால் செலீனியம் அறுபுளோரைடு உருவாகிறது. வினையில் உருவாகும் சேர்மம் பதங்கமாதல் மூலம் சுத்திகரிக்கப்படுகிறது.

வேதிப்பண்புகள்
S, Se மற்றும் Te தனிமங்களின் அறுபுளோரைடுகளின்  ஒப்பீட்டு வினைத்திறன் TeF6 > SeF6 > SF6 என்ற வரிசையைப் பின்பற்றுகிறது. பிந்தையதாக உள்ள SF6 அதிக வெப்பநிலை வரை நீராற்பகுப்பு வினையில் முற்றிலும் செயலற்றதாகும். செலீனியம் அறுபுளோரைடும் நீராற்பகுப்பை எதிர்க்கிறது. இவ்வாயுவை எந்தவிதமான மாற்றமுமின்றி 10% NaOH அல்லது KOH வழியாக அனுப்ப முடியும், ஆனால் 200 ° செல்சியசு வெப்பநிலையில் இவ்வாயு அம்மோனியாவுடன் வினைபுரிகிறது.

பாதுகாப்பு
செலீனியம் அறுபுளோரைடு மிகவும் செயலற்றது என்றாலும் நீராற்பகுப்பு வினையில் மெதுவாக இருந்தாலும், குறைந்த செறிவுகளில் கூட நச்சுத்தன்மை வாய்ந்ததாக உள்ளது. குறிப்பாக, நீண்ட நேரம் வெளிப்பட்டாலும் இந்நச்சு பாதிப்பு இருக்கும். அமெரிக்காவில்  செலீனியம் அறுபுளோரைடு வெளிப்பாட்டிற்கான தரநிலைகள் எட்டு மணி நேர வேலை மாற்றத்தில் சராசரியாக காற்றில் மில்லியனுக்கு 0.05 பகுதிகள்  என்ற உச்ச வரம்பு நிர்ணயிக்கப்பட்டுள்ளது. கூடுதலாக, செலினியம் அறுபுளோரைடின் உயிருக்கும்  ஆரோக்கியத்துக்குமான உடனடி ஆபத்து மதிப்பளவு மில்லியனுக்கு அதிகபட்சம் 2 பகுதிகள் வரை அனுமதிக்கப்படுகிறது..

மேற்கோள்கள்

செலீனியம் சேர்மங்கள்
அறுபுளோரைடுகள்
அயோத்தி படைவீரர் குடியிருப்பு

அயோத்தி படைவீரர் குடியிருப்பு (Ayodhya Cantonment) இந்திய மாநிலமான உத்தரப் பிரதேசத்தின்  அயோத்தி மாவட்டத்தில் உள்ள அயோத்தி நகரத்திற்கு அருகில் உள்ளது.  1858ஆம் ஆண்டில் நிறுவப்பட்ட இந்நகரம்  இன்று முதலாம் தர இராணுவ முகாமாக உள்ளது. 2022 ஆம் ஆண்டில் இந்திய அரசாங்கம் பைசாபாத் படைவீரர் குடியிருப்பு நகரம்  என்ற பெயரை அயோத்தி படைவீரர் குடியிருப்பு நகரம்  என்று அதிகாரப்பூர்வமாக மாற்றியது.

மக்கள்தொகை 
இந்திய அரசாங்கம் 2011 ஆம் ஆண்டு மேற்கொண்ட மக்கள் தொகை கணக்கெடுப்பின்படி அயோத்தி படைவீரர் குடியிருப்பு நகரத்தில்  2,014 வீடுகளில் 12,391 மக்கள் வசித்து வந்தனர்.

 இதில் 7,744 ஆண்களும் 4,647 பெண்களும் இருந்தனர்.</ref>பாலின விகிதம் 1,000 ஆண்களுக்கு 600.1 பெண்கள் என்ற அளவில் இருந்தது. 
 ஆறு மற்றும் அதற்குக் குறைவான வயதுடைய குழந்தைகள் 1,368 பேர் இருந்தனர்.  இதில் 716 சிறுவர்களும் 652 சிறுமிகளும் இருந்தனர்.  சிறுவர்களுக்கான பாலின விகிதம் 1,000 சிறுவர்களுக்கு 910.6 சிறுமிகள் என்ற அளவாக இருந்தது. 
 மொத்த மக்கள் தொகையில் 9, 783 பேர் அதாவது மொத்த மக்கள் தொகையில் 89 சதவீதம் பேர்  கல்வியறிவு பெற்ற ஆறு வயதிற்கு மேற்பட்டவர்களாக இருந்தனர்.  6,595 ஆண்கள் மற்றும் 3,188 பெண்கள் கல்வியறிவு பெற்றவர்களின் பட்டியலில் இருந்தனர்.

மேற்கோள்கள்

புற இணைப்புகள் 
 படைவீரர் குடியிருப்பு  வாரியம், வலைத்தளம்
 cbfaizabad.org

உத்தரப் பிரதேசம்
அயோத்தி மாவட்டம்
அகமணி-விஜயா

அகமணி-விஜயா ( Agamani-Vijaya ) என்பது வங்காளி நாட்டுப்புறப் பாடல்களின் வகைகளாகும்.  அகமணிப் பாடல்கள் துர்கா பூஜை பண்டிகைக்கு முன்னதாக இந்துக் கடவுளான பார்வதி தனது பெற்றோரின் வீட்டிற்கு ஒரு மகளாகத் திரும்புவதை விவரிக்கின்றன.  மேலும் மூன்று நாட்களுக்குப் பிறகு பார்வதி தனது கணவர் சிவனிடம் திரும்பும்போது பிரிவின் சோகத்தை விவரிக்கும் விஜயம் பாடல்கள் தொடர்ந்து வருகின்றன. இமயமலையின் மன்னனின் மகள் பார்வதி தேவி - சிவபெருமானை மணந்த புராணக் கதைகள் பாடல்களுக்குத் தோற்றம் தரும் கருப்பொருளாகும்.

பின்னணி 

தட்கனின் மகளும், ஈசனின் முதல் மனைவியுமான தாட்சாயிணியே மீண்டும், பார்வதியாக அவதரித்ததாக, புராணங்கள் சொல்கின்றன. திருமணத்திற்குப் பின் ஈசனுடன் பார்வதியும் கயிலை சென்று வாழ்ந்து வந்தனர். அங்கு அவர்களுக்கு பிள்ளையார், முருகன் ஆகியோர் பிள்ளைகளாக அவதரிக்கின்றனர்.

இவ்வகைப் பாடல்களில் சிவன் துறவியாகவும் என்று விவரிக்கப்படுகிறார். மேலும் அவர் ஏழைக் கணவனாகவும் குடும்ப வாழ்க்கையின் பந்தங்களில் அதிக அக்கறை இல்லாதவராக அறியப்படுகிறார். இலையுதிர் காலத்தில் ஒரு இரவு, பார்வதியின் தாய் தேவி மேனகா திருமணம் செய்து கொண்டு சென்ற தனது மகளைப் பற்றி கனவு காண்கிறார். பண்டிகைக்கு மட்டும் பார்வதியை வீட்டிற்கு அழைத்து வருமாறு மேனகா தனது கணவரை வற்புறுத்தினார். இதனால் மூன்று நாட்கள் திருவிழாவிற்கு வந்து திரும்பிச் செல்ல தந்தையின் வேண்டுகோளுக்கு பார்வதி சம்மதிக்கிறார்.

இதனையும் காண்க 

 துர்கா பூஜை
 பார்வதி

மேற்கோள்கள் 

.
.

வங்காளப் பண்பாடு
தேராதூன் படைவீரர் குடியிருப்பு

தேராதூன் படைவீரர் குடியிருப்பு (Dehradun Cantonment)  இந்தியாவின் உத்தரகண்ட் மாநிலத்தில் உள்ள தேராதூன் மாவட்டத்தில் உள்ளது.  இக்குடியிருப்பு  நகரம் 1913 ஆம் ஆண்டில் நிறுவப்பட்டது.

மக்கள்தொகை 
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி,  தேராதூன் படைவீரர் குடியிருப்பு நகரத்தில் 30,102 பேர் வசித்தனர்.  இம்மக்கள் தொகையில் ஆண்கள் 52% ஆகவும், பெண்கள் 48% ஆகவும்  இருந்தனர்.   தேராதூன் படைவீரர் குடியிருப்பு நகரத்தின் சராசரி கல்வியறிவு விகிதம் 79% ஆகும், இது தேசிய சராசரியான 59.5% என்பதை  விட அதிகமாக  இருந்தது.  இதில் ஆண்களின் கல்வியறிவு 82% ஆகவும், பெண்களின் கல்வியறிவு 76% ஆகவும் உள்ளது. இக்குடியிருப்பின் மக்கள் தொகையில்<unk> 10% பேர் 6 வயதிற்குட்பட்டவர்கள்.

இடங்கள் 
தப்கேசுவர் மந்திர், வன ஆராய்ச்சி நிறுவனம்,  கொள்ளை குகை (குச்சுப்பனி) இந்திய இராணுவ அகாடமி (ஐ. எம். ஏ.) எண்ணெய் மற்றும் இயற்கை எரிவாயு கழகம் ,மந்திர், இராசுட்ரிய இந்திய இராணுவக் கல்லூரி,  இராச்சு பவன், முதல்வர் இல்லம்.

பள்ளிகள் மற்றும் நிறுவனங்கள் 

 வன ஆராய்ச்சி நிறுவனம்

 இந்திய ராணுவ அகாடமி

 இராசுட்ரிய இந்திய ராணுவக் கல்லூரி

 தூன் பள்ளி

மேற்கோள்கள் 

தேராதூன் மாவட்ட ஊர்களும் நகரங்களும்
Coordinates on Wikidata
உத்தராகண்டம்
உத்தராகண்ட வரலாறு
உப்பே தீவு

உப்பே தீவு (மலாய்: Pulau Upeh; ஆங்கிலம்: Upeh Island) என்பது மலேசியா, மலாக்கா மத்திய மலாக்கா மாவட்டம், மலாக்கா நீரிணையில்; கிளேபாங் நகரின் கடற்கரையிலிருந்து 600 மீட்டர் தொலைவில் அமைந்துள்ள ஒரு தீவு.

2016-ஆம் ஆண்டில் இந்தத் தீவிற்கு அருகில் நில மீட்புப் பணிகள் மேற்கொள்ளப்பட்டன. அப்போது இந்தத் தீவு கடற்கரையிலிருந்து 2 கி.மீ. மீட்டர் தொலைவில் இருந்தது. 

இந்தத் தீவு அதிக எண்ணிக்கையிலான அழுங்காமைகள் (Hawksbill Turtle) முட்டைகள் இடும் இடங்களைக் கொண்ட இடங்களில் ஒன்றாக இருந்தது.

பொது

தீவின் அருகே நில மீட்புத் திட்டங்கள் நடைபெற்றதால், அங்கு அதிக அளவிலான கடற்கரை அரிப்பும்; கடற்கரைச் சிதைவுகளும் ஏற்பட்டன. அதன் காரணமாக முட்டையிடுவதற்கும் தங்குவதற்கும் வரும் ஆமைகளின் எண்ணிக்கை, இப்போது மிகவும் குறைந்து விட்டது. 

இந்தத் தீவின் அடர்ந்த காட்டுக்குள் கைவிடப்பட்ட நிலையில் ஒரு தங்கும் விடுதி காணப்படுகிறது. ஆமைகள் வருவது குறைந்து விட்டதால், அவற்றைப் பார்க்க வரும் சுற்றுலாப் பயணிகளின் எண்ணிக்கையும் வெகுவாகக் குறைந்து விட்டது. 

தற்போது இந்தத் தீவின் இயற்கை வளங்கள் ஒரு நலமற்ற எதிர்காலத்தை நோக்கிச் செல்வதாகவும் அறியப்படுகிறது.

மேற்கோள்கள்

மேலும் காண்க

 புலாவ் பெசார் தீவு
 மலாக்கா தீவு
 கோனட் தீவு

வெளி இணைப்புகள்

மலேசியாவின் தீவுகள்‎
மலாக்கா தீவுகள்
மலாக்காவில் உள்ள சுற்றுலா இடங்கள்
வைரங்கோடு திருவிழா

வைரங்கோடு திருவிழா அல்லது வைரன்கோடு தீயாட்டு உற்சவம், மலப்புரம் மாவட்டத்தில் திருநாவாயாவிற்கு அருகில் உள்ள வைரங்கோடு பகவதி கோயிலில் கொண்டாடப்படும் கேரளாவின் மிகவும் பிரபலமான வருடாந்திர திருவிழாவாகும். வைரங்கோடு பகவதி கோயிலும் வட கேரளாவில் உள்ள பழமையான பத்ரகாளி கோயில்களில் ஒன்றாகும்.

வரலாறு. 
வைரங்கோடு பகவதி கோயில் சுமார் 1500 ஆண்டுகளுக்கு முன்பு ஆழ்வாஞ்சேரி தம்பிரக்கால் கட்டப்பட்டது, இங்குள்ள அம்மன் கொடுங்கல்லூர் பகவதியின் சகோதரி என்று நம்பப்படுகிறது.[8][9] கோயிலின் பக்தர்களான ஆழ்வாஞ்சேரி தம்பிரகள் கோயிலுக்கு வரும்போது அம்மன் எழுந்து கும்பிடுவதால் ஆழ்வாஞ்சேரி தம்பிரகள் வைரங்கோடு கோயிலுக்குள் நுழைவதில்லை என்பது ஐதீகம். கோவில் விவகாரங்களுக்கான பொறுப்பு தாம்ப்ராக்களால் நியமிக்கப்பட்ட கோயிமாவிடம் உள்ளது. கோயில் திருவிழாவின் தொடக்கமான 'மரம்முறி' தம்பிரக்காள் கோயிமாவின் அனுமதியுடன்தான் நடைபெறுகிறது. கோயிமா பின்னர் கோயில் திருவிழா தொடர்பான அனைத்து விழாக்களையும் மேற்பார்வையிடுகிறார் மற்றும் திருவிழாவின் நிறைவு விழாவின் ஒரு பகுதியாக அறிவாலயத்தை நடத்துகிறார்.

கலாச்சார தாக்கங்கள் 
மலையாள மாதமான கும்பத்தில் (பிப்ரவரி) வருடாந்திர தீயத்துல்சவம் அல்லது வைரங்கோடு வேளா கொண்டாடப்படுகிறது. கும்பம் மாதத்தின் முதல் ஞாயிற்றுக்கிழமையன்று, மரமுறி சடங்குடன் தொடங்கும் திருவிழா, கனலாட்டம் சடங்கின் நெருப்பை தயாரிப்பதற்காக மரங்களுக்கு பலா மரத்தை வெட்டுகிறது. மூன்றாம் நாள் நடைபெறும் செரிய தீயாட்டு, 6ம் நாள் கொண்டாட்டம் வலிய தீயாட்டு என அழைக்கப்படுகிறது. இந்த இரண்டு நாட்களிலும், பூதன், திரா, கட்டாளன், புலிகலி போன்ற பல்வேறு நாட்டுப்புறக் கலை வடிவங்கள் அருகிலுள்ள கிராமங்கள் மற்றும் இடங்களிலிருந்து ஊர்வலம் செல்வது முக்கிய ஈர்ப்பாகும். எருத்த காலா, அலங்கரிக்கப்பட்ட காளைகளின் உருவங்கள் திருவிழாவின் மற்றொரு சிறப்பம்சமாகும். நிறைவு நாளான நேற்று நள்ளிரவில் கனலாட்டம், பக்தர்கள் தீ மிதிக்கும் நிகழ்ச்சி நடைபெறும்.

கோயில் பாரம்பரியமாக வாழைப்பழம், தேங்காய் இலைகள், பூக்கள், இலைகள், பாரம்பரிய விளக்குகள் மற்றும் விளக்குகளால் அலங்கரிக்கப்பட்டுள்ளது. இந்த தியேட்டர் பார்வையாளர்களுக்கு மறக்கமுடியாத அனுபவத்தை வழங்கும், கேரளாவின் கிராமப்புற கிராம கோயில் திருவிழாக்களின் அழகை கிராமப்புற மக்களின் உணர்வுகளின் கண்ணோட்டத்துடன் காட்சிப்படுத்துகிறது.

 மராம் முரி
 கனலாட்டம்
 பூத்தன்
 தேரா.
 கட்டலான்
 புலிக்காலி
 வைராங்கோடு பகவதி கோயில்
 வைரன்கோடு
 அழ்வாஞ்சேரி தம்ப்ரக்கல்

மேற்கோள்கள்

திராவிடக் கட்டிடக்கலை
கேரளத்திலுள்ள பகவதி அம்மன் கோயில்கள்
மலப்புறம் மாவட்டத்திலுள்ள இந்துக் கோயில்கள்
கேரள இந்து திருவிழாக்கள்
Coordinates on Wikidata
உரூத் ஆல்பெரின்-கடாரி

உரூத் ஆல்பெரின்-கடாரி ( Ruth Halperin-Kaddari ) ( பிறப்பு 15 மே 1966 ) ஓர் இஸ்ரேலிய சட்ட அறிஞரும் மற்றும் சர்வதேச பெண்களின் உரிமைகள் வழக்கறிஞரும் ஆவார். குடும்பச் சட்டம், பெண்ணியச் சட்டக் கோட்பாடு, சர்வதேச சட்டத்தில் பெண்களின் உரிமைகள் மற்றும் சமயம் மற்றும் பெண்கள் ஆகியவற்றில் பணியாற்றியதற்காக அறியப்பட்டவர். 2006 முதல் 2018 வரை பெண்களுக்கு எதிரான அனைத்து பாகுபாடுகளையும் ஒழிப்பதற்கான ஐக்கிய நாடுகள் அவையின் குழு உறுப்பினராக இருந்தார். மேலும் பல காலகட்டங்களில் குழுவின் துணைத் தலைவராகவும் இருந்தார்.  பார்-இலன் பல்கலைக்கழகத்தில் சட்டப் பேராசிரியராகவும், பெண்களின் நிலையை மேம்படுத்துவதற்கான உரூத் மற்றும் இமானுவேல் ராக்மேன் மையத்தின் நிறுவன கல்வி இயக்குநராகவும் உள்ளார். இவர் பெண்கள், அரசு மற்றும் மதம் என்ற கருப்பொருளில் சர்வதேச கல்வி ஒத்துழைப்புகளில் ஈடுபட்டுள்ளார். மேலும் இஸ்ரேலிய குடும்பச் சட்டத்தில் நிபுணராக சர்வதேச வழக்குகளில் வாதாடுகிறார்.

2007 ஆம் ஆண்டில் சர்வதேச பெண்கள் உரிமைகள் குறித்த இவரது பணிக்காக அமெரிக்க வெளியுறவுச் செயலாளரின் சர்வதேச வீரதீர பெண்கள் விருது பெற்ற முதல் நபர்களில் இவரும் ஒருவர். 2018 ஆம் ஆண்டில் பாலின சமத்துவக் கொள்கையில் உலகின் மிகவும் செல்வாக்கு மிக்க நூறு நபர்களில் ஒருவராக இவர் தரவரிசைப்படுத்தப்பட்டார்.

தொழில் வாழ்க்கை 

ஆல்பெரின்-கடாரி, பார்-இலான் பல்கலைக்கழகத்தின் தலைவராக இருந்த புகழ்பெற்ற மொழியியலாளரும் பண்டைய செமித்திய மொழிகளில் நிபுணருமான மெனாச்செம் சிவி கடாரியின் மகளாவார்.

இவர் பார்-இலான் பல்கலைக்கழகத்தில் 1989இல் இளங்கலைச் சட்டம் பயின்றார். அமெரிக்காவில் உள்ள யேல் சட்டப் பள்ளியில் 1990 இல் முதுகலை பட்டமும், 1993 இல் ஆராய்ச்சி முனைவர் பட்டமும்  பயின்றார்.   ஆல்பெரின் பார்-இலான் பல்கலைக்கழகத்தில் சட்டப் பேராசிரியராக உள்ளார். 2001 ஆம் ஆண்டில் உரூத் மற்றும் இமானுவேல் ராக்மேன் பெண்களின் நிலை முன்னேற்றத்திற்கான மையத்தை நிறுவினார். இது பாலின நீதியை மேம்படுத்தும் ஒரு சமூக-சட்ட மையமாகும். மேலும் அது நிறுவப்பட்டதிலிருந்து இவர் மையத்தின் கல்வி இயக்குநராக பணியாற்றினார்.

ஐக்கிய நாடுகள் அவையின் பங்கு 
2006 ஆம் ஆண்டில் பெண்களுக்கு எதிரான பாகுபாட்டை ஒழிப்பதற்கான ஐக்கிய நாடுகள் அவையின் குழுவில் நான்கு ஆண்டு காலத்திற்கு  தேர்ந்தெடுக்கப்பட்டார். மேலும் 2009 முதல் 2010 வரை குழுவின் துணைத் தலைவராக இருந்தார். இவர் தேர்ந்தெடுக்கப்பட்ட நேரத்தில் குழுவின் இளைய உறுப்பினராக இருந்தார். 2010 ஆம் ஆண்டில் குழுவில் தனது இரண்டாவது பதவிக்காலத்திற்கும், 2014 ஆம் ஆண்டில் தனது மூன்றாவது பதவிக்காலத்திற்கு மீண்டும் தேர்ந்தெடுக்கப்பட்டார்.  மீண்டும் 2017 இல் குழுவின் துணைத் தலைவராக தேர்ந்தெடுக்கப்பட்டார். இந்தக் குழுவில் முன்னாள் பிரெஞ்சு பாலின சமத்துவ அமைச்சர் நிக்கோல் அமலின் மற்றும் பாலியல் வன்முறை தொடர்பான ஐ. நா. சிறப்பு பிரதிநிதி மற்றும் ஐ. நா துணை பொதுச்செயலாளர் பிரமிளா பாட்டென் ஆகியோருடன் ஒரு தசாப்தத்திற்கும் மேலாக பணியாற்றினார்.

மேற்கோள்கள்

வெளி இணைப்புகள் 
 Ruth Halperin Kaddari SSRN Author Page
 Ruth Halperin Kaddari Linkedin Page
 Ruth Halperin Kaddari Bar Ilan University- Faculty of Law page
 Ruth Halperin Kaddari Founding Head of the Rackman Center

வாழும் நபர்கள்
1966 பிறப்புகள்
சட்டவியல் அறிஞர்கள்
வித்யகௌரி அட்கர்

வித்யகௌரி அட்கர் (Vidyagauri Adkar) என்பவர் இந்தியாவின் ஜெய்ப்பூர் கரானாவினைச் பிரதிநிதித்துவப்படுத்தும் கதக் நடன நிபுணர் ஆவார். கஜுராஹோ நடன விழா, திருவனந்தபுரத்தில் சிலங்கா நடன விழா, நடன மற்றும் இசை விழா, தில்லி உள்ளிட்ட பல இசை விழாக்களில் இவர் கலந்துள்ளார்.

வாழ்க்கை 
அட்கர் தனது பள்ளி மற்றும் கல்லூரிக் கல்வியின் போது போரிவலி, மும்பை மற்றும் புனே ஆகிய இடங்களில் தனது நடனப் பயிற்சியைத் தொடங்கினார். இவர் உயர்கல்விக்காக தில்லிக்குச் சென்றார். இதன் பின்னர் இந்தியாவின் பல பகுதிகளிலும் தென்னாப்பிரிக்காவிலும் இசை நிகழ்ச்சிகளை நிகழ்த்தியுள்ளார்.

இசை விழாக்கள் 

 கஜுராஹோ நடன விழா, கஜுராஹோ
 கதக் பிரபா-தென்னாப்பிரிக்கா இந்தியத் திருவிழா, தென்னாப்பிரிக்கா
 2012 கதக் மகோத்சவா, தில்லி
 உலக நடன நாள், புது தில்லி

வெளி இணைப்புகள் 

 கதக் நடனம் வித்யகௌரி அட்கர், துருபத் ஆஷிஷ் சங்கிரித்யாயன், தல் சந்த் ஷர்மா
 துருபத் வித்யகௌரி அட்கருடன் கதக் நடனம் ஆஷிஷ் சங்கிரித்யாயன் கஜுராஹோ விழா 2014
 வித்யாகௌரி அட்கருடன் நீலாக்ஷி கதக் டூயட்
 கஜுராஹோ நடன விழாவில் வித்யாகோரி அட்கர், மகாதி கண்ணா மற்றும் பித்திகா மிஸ்திரி ஆகியோர் நடனமாடினர்
 கதக் | வித்யா கௌரி மற்றும் முசாஃபர் | திருநாகாய் நாட்டியஞ்சலி விழா 2016

குறிப்புகள் 

வாழும் நபர்கள்
இந்தியப் பாரம்பரிய பெண் நடனக் கலைஞர்கள்
கதக் நடனக் கலைஞர்கள்
மார்கோட் வால்ஸ்ட்ரோம்

மார்கோட் எலிசபெத் வால்ஸ்ட்ரோம் ( Margot Elisabeth Wallström)  ( பிறப்பு செப்டம்பர் 28,1954 )  சுவீடன் சமூக ஜனநாயகக் கட்சியைச் சேர்ந்த அரசியல்வாதி ஆவார். இவர் சுவீடனின் துணைப் பிரதமராகவும், 2014 முதல் 2019 வரை வெளியுறவு அமைச்சராகவும், 2016 முதல் 2019 வரை நோர்டிக் ஒத்துழைப்புக்கான அமைச்சராகவும் பணியாற்றினார்.

மார்கோட் வோல்ஸ்ட்ரோம், முன்னர் 2010 முதல் 2012 வரை பாலியல் வன்முறை தொடர்பான முதல் ஐக்கிய நாடுகளின் சிறப்பு பிரதிநிதியாகவும்,   ஐரோப்பிய ஆணையத்தின் துணைத் தலைவராகவும், 2004 முதல் 2010 வரை நிறுவன உறவுகள் மற்றும் தகவல் தொடர்பு மூலோபாயத்திற்கான ஐரோப்பிய ஆணையராகவும், 1999 முதல் 2004 வரை சுற்றுச்சூழல் ஆணையராகவும், 1988 முதல் 1991 வரை நுகர்வோர் விவகார அமைச்சர் மற்றும் 1982 முதல் 1999 வரை வார்ம்லாந்திற்கான சட்டமன்ற உறுப்பினராகவும் பணியாற்றினார்.

ஆரம்பகால வாழ்க்கை மற்றும் தொழில் 
இசுகெலப்டா என்ற இடத்தில் பிறந்த வால்ஸ்ட்ரோம், உயர்நிலைப் பள்ளி வரை மட்டுமே பயின்றுள்ளார். 1973 ஆம் ஆண்டில், கார்ல்ஸ்டாட்டில் உள்ள ஆல்ஃபா சேமிப்பு வங்கியில் எழுத்தராக தனது வாழ்க்கையைத் தொடங்கினார்.  அங்கு இவர் 1977 முதல் 1979 வரை பணிபுரிந்தார். மேலும் 1986 முதல் 1987 வரை சிலகாலம் கணக்காளராக பணியாற்றினார். வால்ஸ்ட்ராம் 1993 முதல் 1994 வரை சுவீடனில் உள்ள வார்ம்லேண்டில் உள்ள பிராந்திய தொலைக்காட்சி நிறுவன வலையமைப்பின் தலைமை நிர்வாக அதிகாரியாக இருந்தார். இவர் ஐரோப்பிய ஒன்றிய ஆணையராக நியமனம் பெறுவதற்கு முன்பு, இலங்கையின் கொழும்பிலுள்ள வேர்ல்ட்வியூ குளோபல் மீடியாவின் நிர்வாக துணைத் தலைவராக இருந்தார்.

அரசியல் வாழ்க்கை 
சுவீடன் நாடாளுமன்றம், சுவீடன் அரசாங்கம் மற்றும் ஐரோப்பிய ஆணையம் ஆகிய சுவீடன் அரசியலில் வால்ஸ்ட்ரோம் நீண்ட காலம் பணியாற்றியுள்ளார். தனது 25 வயதில் நாடாளுமன்றத்திற்குத் தேர்ந்தெடுக்கப்பட்டார். 1999 முதல் 2004 வரை சுற்றுச்சூழல் ஆணையராகவும், சுவீடன் அரசாங்கத்தில் 1988 முதல் 1991 வரை நுகர்வோர் விவகாரங்கள், பெண்கள் மற்றும் இளைஞர் அமைச்சராகவும், 1994 முதல் 1996 வரை கலாச்சார அமைச்சராகவும், 1996 முதல் 1998 வரை சமூக விவகார அமைச்சராகவும் இருந்தார்.

இவர் பதவியில் இருந்த காலத்தில், ஐரோப்பிய ஆணையத்தின் இரசாயனங்களின் பதிவு, மதிப்பீடு, அங்கீகாரம் மற்றும் கட்டுப்பாடு ஆரம்ப திட்டத்தை முன்வைத்தார். இதற்கு முன்பு இரசாயன உற்பத்தியாளர்கள் தங்கள் தயாரிப்புகளைப் பயன்படுத்துவதற்கு முன்பு அவற்றைப் பரிசோதித்து ஐரோப்பிய இரசாயன நிறுவனத்தில் பதிவு செய்ய வேண்டும். அமெரிக்க பன்னாட்டு வேளாண்மை உயிர் தொழில்நுட்ப, விதை மற்றும் வேளாண் வேதியியல் நிறுவனமான மொன்சன்ரொவில் உருவாக்கப்பட்ட என்கே603 மக்காச்சோளம்  கடுமையாகப் பரிசோதிக்கப்பட்டதாகவும், "எந்தவொரு வழக்கமான மக்காச்சோளத்தையும் போல பாதுகாப்பானது" எனவும் வாதிட்டது. பின்னர் 2004 ஆம் ஆண்டில், ஆறு வருட கால அவகாசத்திற்குப் பிறகு கால்நடைத் தீவனத்திற்காக அமெரிக்காவில் இருந்து மரபணு மாற்றப்பட்ட சோளத்தை இறக்குமதி செய்ய ஒப்புதல் அளித்தார்.

மேற்கோள்கள்

வெளி இணைப்புகள் 

Archived website, The members of the Barroso Commission (2004–2009)
Archived website as Commissioner for the Environment

வாழும் நபர்கள்
1954 பிறப்புகள்
சுவீடன் அரசியல்வாதிகள்
ஐயோலி கார்னி

ஐயோலி கார்னி (Aïoli garni; grand aïoli) என்பது பிரான்சு நாட்டு உணவு வகைகளில் ஒன்றாகும். குறிப்பாக புரோவென்சு பகுதியில் இது பாரம்பரிய உணவாகும். 1897 ஆம் ஆண்டு இவ்வுணவு குறித்து 'Jean-Baptiste Reboul' என்பவர் விவரித்துள்ளார். இந்த உணவு வகை அடிப்படையில் ஐயோலியும், உடன் வேகவைத்த காய்கறிகளும், குறிப்பிட்ட மீனும் (cod fish)  அடங்கியதாக உள்ளது. சில பேய்க்கணவாய்களும் சேர்த்தே சமைப்பர். இதனுடன் வேகவைத்த கோழி அல்லது மாட்டிறைச்சி சேர்ந்த உணவுக்கு உயர் ஐயோலி கார்னிஎன்று பெயர். இந்த பாரம்பரிய உயர் உணவு கிறித்துவ திருநாள் மாலையிலோ அல்லது வெள்ளிக்கிழமைகளிலோ பரிமாறுவர்.

மேற்கோள்கள் 

பூண்டு உணவுகள்
பிரமிளா பாட்டென்

பிரமிளா பாட்டென் ( Pramila Patten) அல்லது நவமணி ரத்னா பாட்டென் ( பிறப்பு 29 ஜூன் 1958) மொரிசியசைச் சேர்ந்த சட்ட அறிஞரும் மற்றும் சர்வதேச பெண்களின் உரிமைகள் வழக்கறிஞரும் ஆவார். குடும்பச் சட்டம், பெண்ணியச் சட்டக் கோட்பாடு, சர்வதேச சட்டத்தில் பெண்களின் உரிமைகள் மற்றும் சமயம் மற்றும் பெண்கள் ஆகியவற்றில் பணியாற்றியதற்காக அறியப்பட்டவர். 2006 முதல் 2018 வரை பெண்களுக்கு எதிரான அனைத்து பாகுபாடுகளையும் ஒழிப்பதற்கான ஐக்கிய நாடுகள் அவையின் குழு துணைத் தலைவராகவும் (2003-2007), ஐக்கிய நாடுகள் சபையின் துணை பொதுச்செயலாளராகவும் பணியாற்றினார். இலரி கிளின்டன் அறிமுகப்படுத்திய பாதுகாப்பு மன்றத் தீர்மானம் 1888 ஆல் இவரது அலுவலகம் நிறுவப்பட்டது. மேலும் இவர் மார்கோட் வால்ஸ்ட்ரோம் மற்றும் சைனாப் பாங்குரா ஆகியோருக்குப் பிறகு பதவியேற்றார்.

ஆரம்பகால வாழ்க்கை மற்றும் கல்வி 
இலண்டன் பல்கலைக்கழகத்தில் இளங்கலைச் சட்டம் மற்றும் முதுகலைச் சட்டப் படங்களைப் பெற்றார். கேம்பிரிட்சு கிங்ஸ் கல்லூரியில் குற்றவியல் பட்டயச் சான்றிதழ் பெற்றுள்ளார்.

தொழில் வாழ்க்கை 
பாட்டென் 1982 முதல் 1986 வரை இங்கிலாந்தில் ஒரு பாரிஸ்டராகப் பணியாற்றினார்.  மொரிசிசுக்குத் திரும்புவதற்கு முன்பு, 1987 முதல் 1988 வரை மாவட்ட நீதிமன்ற நீதிபதியாகவும், 1987 முதல் 1992 வரை மொரிசியசு பல்கலைக்கழகத்தின் சட்டப் பீடத்தில் விரிவுரையாளராகவும் பணியாற்றினார். 1995 முதல், இவர் சட்ட நிறுவனமான பாட்டென் & கோ சேம்பர்ஸ் நிறுவனத்தின் இயக்குநராக இருந்து வருகிறார்.

1993 மற்றும் 2002 க்கு இடையில் சர்வதேச மகளிர் உரிமைகள் நடவடிக்கை கண்காணிப்பகத்தின் உறுப்பினராக இருந்த பாட்டென், 2000 முதல் 2004 வரை மொரிசியசின் பாலின சமத்துவம், குழந்தைகள் மேம்பாடு மற்றும் குடும்ப நல அமைச்சகத்தின் ஆலோசகராக இருந்தார்.

2003 ஆம் ஆண்டில் பெண்களுக்கு எதிரான பாகுபாட்டை ஒழிப்பதற்கான ஐக்கிய நாடுகளின் குழுவின் உறுப்பினராக பாட்டென் தேர்ந்தெடுக்கப்பட்டார். சில நேரங்களில், இவர் குழுவின் துணைத் தலைவராகவும் பணியாற்றினார். 2017 ஆம் ஆண்டில், இவர் குழுவிலிருந்து விலகினார்.

ஐக்கிய நாடுகள் சபையின் சிறப்பு பிரதிநிதிகள், 2017-தற்போது வரை 
ஏப்ரல் 2017 அன்று, ஐக்கிய நாடுகள் அவையின் பொதுச்செயலாளர் அந்தோனியோ குத்தேரசால் ஐக்கிய நாடுகள் அவையின் துணை பொதுச்செயலாளர் பதவியில் பாலியல் வன்முறை தொடர்பான சிறப்பு பிரதிநிதியாக பாட்டென் நியமிக்கப்பட்டார்.

நவம்பர்  2017 இல், மியான்மரில் 2016 ரோகிங்கியா சச்சரவு காரணமாக அங்கிருந்து இருந்து தப்பியவர்களை நேர்காணல் செய்ய பாட்டென் வங்காளதேசம் சென்றார்.

அதே மாதத்தில், ஐ. நா. வின் துணை பொதுச்செயலாளரும் ஐ. நா பெண்கள் நிர்வாக இயக்குநருமான பும்சில் மலம்போ-என்குகாவுடன் ஒரு கூட்டு அறிக்கையில் அமைதி காக்கும் நடவடிக்கைகளில் பெண்களின் பங்களிப்பை அதிகரிக்க உதவும் எல்ஸி முன்முயற்சியை இவர் வரவேற்றார்.

மேற்கோள்கள் 

வாழும் நபர்கள்
1958 பிறப்புகள்
மொரிசியசு மக்கள்
பெண்ணியவாதிகள்
மலாக்கா நுழைவாயில்

மலாக்கா நுழைவாயில் (மலாய்: Gerbang Melaka; ஆங்கிலம்: Melaka Gateway; ) என்பது மலேசியா, மலாக்கா மத்திய மலாக்கா மாவட்டம், மலாக்கா நீரிணையின் கரையோரத்தில் உருவாக்கப்படும் செயற்கை தீவுகளின் பெயராகும்.

இந்தச் செயற்கைத் தீவுகள் 7 பிப்ரவரி 2014 அன்று மலேசியப் பிரதமர், டத்தோ ஸ்ரீ நஜிப் துன் ரசாக் அவர்களால் அதிகாரப்பூர்வமாகத் தொடங்கப்பட்டது. 

மலாக்கா முதலமைச்சர் இட்ரிஸ் அருண் அவர்களும் அந்தத் தொடக்க விழாவில் கலந்து கொண்டார். 2018-இல் திறக்கப்பட்ட இந்தச் செயற்கைத் தீவுகளின் கட்டுமானம் 2025-இல் முழுமையாக நிறைவு பெறும் என்று எதிர்பார்க்கப்படுகிறது.

பொது

நவம்பர் 2020-இல், இந்தத் திட்டம் மலாக்கா மாநில அரசால் கைவிடப்பட்டதாக அறிவிக்கப்பட்டது. பின்னர், அப்போதைய மலாக்கா முதலமைச்சர் சுலைமான் அலி, மலாக்காவின் செயற்கைத் தீவுத் திட்டம் கைவிடப்படாது என்று கூறினார். 

புதிய மேம்பாட்டரால் அத்திட்டம் மேற்கொள்ளப்படும். என்றும்; அதே வேளையில் சில தொழில்நுட்பச் சிக்கல்கள் சரி செய்யப்பட்டும் என்றும் அறிவித்தார்.  கேஏஜே மேம்பாட்டு நிறுவனம் ) தற்போது, இந்தத் திட்டத்தின் திட்டத்தின் முதன்மை குத்தகையாளராகச் செயல்பட்டு வருகிறது.

23 பிப்ரவரி 2022 அன்று மலாக்கா மாநில அரசாங்கத்திடம் இருந்து ஒப்புதல் பெற்ற பிறகு மீண்டும் அந்தத் திட்டம் தொடங்கப்பட்டது. 2025-ஆம் ஆண்டு இறுதியில் இந்தத் திட்டம் நிறைவுபெறும் என எதிர்ப்பார்க்கப்படுகிறது.

மேற்கோள்கள்

மேலும் காண்க

 புலாவ் பெசார் தீவு
 மலாக்கா தீவு
 கோனட் தீவு

வெளி இணைப்புகள்
 

மலேசியாவின் தீவுகள்‎
மலாக்கா தீவுகள்
மலாக்காவில் உள்ள சுற்றுலா இடங்கள்
பூஜா வைத்தியநாத்

பூஜா வைத்தியநாத் (Pooja Vaidyanath) என்பவர் இந்தியத் திரைப்படத் துறையில் பணியாற்றிய ஒரு பின்னணிப் பாடகி ஆவார். இவர் தமிழ் மற்றும் தெலுங்கு தொலைக்காட்சியில் பல மெய்க்காட்சி பாடும் நிகழ்ச்சிகளில் பங்கேற்ற பிறகு, ஏ. ஆர். ரகுமான், டி. இமான் மற்றும் எஸ். தமன் உள்ளிட்ட இசைக்கலைஞர்களின் தமிழ், தெலுங்கு மற்றும் இந்தி மொழி படங்களில் பாடல்களைப் பாடியுள்ளார்.

தொழில் 
சென்னையில் வங்கி ஊழியரான மருத்துவர் வைத்தியநாத் மற்றும் கீதா ஆகியோருக்கு மகளாகப் பூஜா பிறந்தார். குழந்தையாக இருந்தபோது கருநாடக மற்றும் இந்துசுதானி இசையில் ஆர்வம் கொண்ட பூஜா தொடர்ந்து பாடும் போட்டி நிகழ்ச்சிகளில் பங்கேற்றார். மேலும் 2006ஆம் ஆண்டில் மா தொலைக்காட்சியில் எஸ். பி. பாலசுப்ரமணியம் தொகுத்து வழங்கிய தெலுங்கு நிகழ்ச்சியான பாடலனி உண்டியில் முதன்முதலில் பங்கேற்று பரிசினை வென்றார். பின்னர் இவர் ஜீ தெலுங்கு சா ரே கா மா பா வாய்ஸ் ஆப் யூத் நிகழ்ச்சியில் போட்டியிட்டார். இதில் இவர் 2008-இல் இரண்டாம் இடத்தைப் பிடித்தார். 2010-இல் தமிழ் மொழி தொலைக்காட்சியான கலைஞர் தொலைக்காட்சியில் ஒளிபரப்பப்பட்ட வானம்பாடி போட்டியிலும் வென்றார். 2011ஆம் ஆண்டில், ஏர்டெல் சூப்பர் சிங்கர் 3-இல் இரண்டாம் இடத்தைப் பிடித்தார். மேலும் இதன் மூலம் இவருக்குத் திரைப்படத் துறையிலிருந்து வாய்ப்புகளை வழங்கியது. ஏ. ஆர். ரகுமானின் இந்தி படமான ராஞ்சனாவில்  பணியாற்றிய பூஜா, பிலிம்பேர் விமர்சகர் ஒருவர் "வெற்றியாளர்" என்று விவரித்த "தும் தக்" பாடலைப் பாடினார். ரகுமான் இவருடன் மீண்டும் தமிழில் பாடலையும், இப்படத்தின் தமிழ்ப் பதிப்பான அம்பிகாபதியில் "கானவே" என்ற பாடலையும் பாடினார்.

வருத்தப்படாதா வாலிப சங்கம் படத்தில் "பார்க்காதே" (2013), ஜில்லாவின் திரைப்படத்தில் "எப்ப மாமா ட்ரீட்டு" (2014) எனும் பாடலையும், ஏ. ஆர். ரகுமான் இசையமைப்பில் மெர்சல் (2017) திரைப்படத்தின் "ஆளப்போரான் தமிழன்" உள்ளிட்ட பிரபலமான பாடல்களை பூஜா பாடியுள்ளார்.

தொலைக்காட்சி நிகழ்ச்சி

குறிப்பிடத்தக்க இசைத்தொகுப்புகள்

தனி இசை

மேற்கோள்கள்

வெளி இணைப்புகள் 
 

1988 பிறப்புகள்
தெலுங்குத் திரைப்படப் பின்னணிப் பாடகர்கள்
கன்னடத் திரைப்படப் பின்னணிப் பாடகர்கள்
தமிழ்த் திரைப்படப் பின்னணிப் பாடகர்கள்
வாழும் நபர்கள்
பெபி மணி

பெபி ஸ்ரீகாந்த் தேவா (Febi Mani) என்றும் அழைக்கப்படும் பெபி மணி இந்தியத் திரைப்படத் துறையில் பணியாற்றிய ஓர் இந்தியப் பின்னணிப் பாடகர் ஆவார். 1990களின் பிற்பகுதியிலும் 2000களின் முற்பகுதியிலும் ஏ. ஆர். ரகுமானுடன் பணியாற்றிய பெபி, ஹாரிஸ் ஜெயராஜுடன் தொடர்ந்து இணைந்து பணியாற்றினார்.

பாடகராக 
தனது பாடகர் தொழில் வாழ்க்கையின் ஆரம்பத்தில், கே. எஸ். ரவிக்குமாரின் முத்து திரைப்படத்தில் "கொக்கு சைவா கொக்கு" (1995), சங்கரின் ஜீன்ஸ் திரைப்படத்தில் "லவ் தீம்" (1998), மணிரத்னத்தின் தில் சே திரைப்படத்தில் "தில் சே ரே" (1998) உள்ளிட்ட பெரும் பொருட்செலவில் எடுக்கப்பட்ட திரைப்படங்களில் பாடியுள்ளார். ஏ. ஆர். ரகுமானுடன் பெபி மணி அடிக்கடி இணைந்து பணியாற்றினார்.கிருஷ்ணகுமார் குன்னத் மற்றும் பெபி மணி பாடிய மின்சார கனவு (1997) திரைப்படத்திலிருந்து "ஸ்ட்ராபெரி கண்ணே" என்ற பாடலை ஹிந்துஸ்தான் டைம்ஸ் "ரகுமான் இசையமைத்த மிக ஈர்க்கக்கூடிய பாடல்களில் ஒன்று" என்று அழைத்தது. மேலும் இசைக்கலைஞர் "படத்தில் கதையை முன்னோக்கி நகர்த்தும் பாடலில் பல்வேறு வகையான கருவிகளை அற்புதமாகப் பயன்படுத்தினார்".  பிற குறிப்பிடத்தக்க ஆரம்ப படைப்புகளில் அஜித் குமார் நடித்த காதல் மன்னன் படத்திலிருந்து "கன்னிப் பெண்கள்" (1998) படையப்பா இருந்து "கிக்கு ஏறுதே" (1999) மற்றும் காதலர் தினத்திலிருந்து "ஓ மரியா" (1999) ஆகியவை குறிப்பிடத்தக்கன.

தனது திருமணத்தைத் தொடர்ந்து, பெபி தனது திரைப்படம் இசைத்தொகுப்புகளில் பாடுவதைக் குறைத்துக்கொண்டார்.

வாழ்க்கை 
பெபி மணி 2005ஆம் ஆண்டு பிப்ரவரி 20 ஆம் தேதி சென்னையில் இசையமைப்பாளர் ஸ்ரீகாந்த் தேவாவினை மணந்தார். தேவா. நிகழ்ச்சியில் ரஜினிகாந்த், ஏ. ஆர். ரகுமான், சூர்யா உள்ளிட்ட தமிழ் திரையுலகைச் சேர்ந்த பிரபலங்கள் கலந்து கொண்டனர். இந்த இணையரின் முதல் மகள் வரண்யா 2007இல் பிறந்தார்.

குறிப்பிடத்தக்க இசைத்தொகுப்பு

மேற்கோள்கள்

வெளி இணைப்புகள் 

 

தமிழ்நாட்டுப் பெண் இசைக்கலைஞர்கள்
சென்னைப் பாடகர்கள்
தெலுங்குத் திரைப்படப் பின்னணிப் பாடகர்கள்
கன்னடத் திரைப்படப் பின்னணிப் பாடகர்கள்
தமிழ்த் திரைப்படப் பின்னணிப் பாடகர்கள்
வாழும் நபர்கள்
தூலியம் நைட்ரைடு

தூலியம் நைட்ரைடு (Thulium nitride) என்பது TmN என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு வேதிச் சேர்மம் ஆகும். தூலியமும் நைட்ரசனும் சேர்ந்து இந்த இருமச் சேர்மம் உருவாகிறது.

தயாரிப்பு
உயர் வெப்பநிலையில் தூலியம் இரசக்கலவையுடன் நைட்ரசனைச் சேர்த்து வினைபுரியச் செய்தால் தூலியம் நைட்ரைடு உருவாகும்.

இயற்பியல் பண்புகள்
Fm3m  என்ற இடக்குழுவில் கனசதுரப் படிகத்திட்டத்தில் சோடியம் குளோரைடு போன்ற படிகமாக தூலியம் நைட்ரைடு படிகமாகிறது.

வேதிப் பண்புகள்
தூலியம் நைட்ரைடு 1220 கெல்வின் வெப்பநிலையில் Tm2In சேர்மத்துடன் வினைபுரிந்து (Tm3N)In. சேர்மமாக உருவாகிறது.

மேற்கோள்கள்

தூலியம் சேர்மங்கள்
நைட்ரைடுகள்
முள்ளானை

முள்ளானை என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது சண்டிலிப்பாய் பிரதேச செயலாளர் பிரிவில் அமைந்துள்ளது. இது காங்கேசன்துறைக்கு மேற்கே சுமார் 10 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

யாழ்ப்பாண மாவட்டத்திலுள்ள ஊர்களும், நகரங்களும்
அகதர் அதுஹைர்

அகதர் அதுஹைர் ( Agather Atuhaire : பிறப்பு சுமார்1988) உகாண்டாவைச் சேர்ந்த வழக்கறிஞரும், மனித உரிமைகள் பாதுகாவலரும் மற்றும் சுயாதீனப் பத்திரிகையாளரும் ஆவார். இவர் ஊழல் மற்றும் தவறான நிர்வாகத்தை அம்பலப்படுத்தினார். இவரது இச்செயல் ஐரோப்பிய ஒன்றிய தூதர் மற்றும் அமெரிக்க வெளியுறவுத்துறை செயலாளரின் அங்கீகாரத்தைப் பெற்றது. 2022 ஆம் ஆண்டிற்கான “ஐரோப்பிய ஒன்றிய மனித உரிமைகள் பாதுகாவலர் விருது” மற்றும் 2024 இல் சர்வதேச வீரதீர பெண்கள் விருது இவருக்கு வழங்கப்பட்டது.

வாழ்க்கை 
அகதர் அதுஹைர், 1988 இல் மேற்கு உகாண்டாவின் சீமா மாவட்டத்தில் பிறந்தார். இவரது தந்தை மதுவுக்கு அடிமையானதால் இவருடைய குழந்தைப் பருவம் கடினமாக இருந்தது. மபராராவிலுள்ள் அலையன்சு பள்ளியில் உதவித்தொகைப் பெற்று தனது உயர்நிலைக் கல்வியை முடித்தார். பணப்பற்றாக்குறையால் சட்டப் படிப்பை மேற்கொள்வதற்கான தனது லட்சியத்தை இவரால் நிறைவேற்ற முடியவில்லை, அதனால் இவர் மேக்கரேர் பல்கலைக்கழகத்தில் ஊடகவியல் பயின்றார்.

ஜூன் 2022 இல், கிழக்கு மற்றும் ஆப்பிரிக்காவின் துணை பிராந்தியத்தில் மனித உரிமை பாதுகாவலர்களைப் பாதுகாத்து ஊக்குவிக்கும் டிஃபென்ட்டிஃபென்டர் நிறுவனத்தால் இவர் மனித உரிமைப் பாதுகாவலராக நியமிக்கப்பட்டார்.

2023 ஆம் ஆண்டில், உகாண்டாவிற்கான ஐரோப்பிய ஒன்றியத் தூதர் ஜான் சாடெக் மூலம் 2022 ஆம் ஆண்டிற்கான “ஐரோப்பிய ஒன்றிய மனித உரிமைகள் பாதுகாவலர் விருது” இவருக்கு வழங்கப்பட்டது. சட்ட மேம்பாட்டு மையத்தில்  மாணவர்கள் விவரிக்க முடியாதபடி படிப்புகளில் தோல்வியடைகிறார்கள் மற்றும் மேல்முறையீடுகள் அல்லது விசாரணைகள் இல்லை என்பதைக் கண்டறிந்தார். இதற்காக அகதர் வழக்கறிஞரும் மற்றும் உகாண்டாவின் அரசியல்வாதியுமான அனிதா அங் மற்றும் எதிர்க்கட்சித் தலைவர் மத்தியாஸ் மபுகா மற்றும் உள்ளூர் கழிவுநீர் நிறுவனத்துடன் போராடியுள்ளார்.  அனிதா அமாங் மற்றும் அவரது உதவியாளர் இருவரும் பொதுப் பணத்தைப் பயன்படுத்தி விலையுயர்ந்த தானுந்துகளை வாங்கியதாக அகதர் வெளிப்படுத்தினார். இந்த ஊழலை அகதர் அம்பலப்படுத்தியதால் இவருக்கு அச்சுறுத்தல்கள் கொடுக்கப்பட்டன.

விருது 
மார்ச் 2024 இல் அமெரிக்க வெளியுறவுத்துறையால் வழங்கப்படும் சர்வதேச வீரதீர பெண் விருதுக்கு அங்கீகரிக்கப்பட்டார். அமெரிக்க வெளியுறவுத்துறை செயலர் ஆண்டனி பிளிங்கன் மற்றும் முதல் பெண்மணி ஜில் பைடன் ஆகியோர் 4 மார்ச் 2024 அன்று இந்த விருதை வழங்கினர். விழாவிற்குப் பிறகு, விருது பெற்றவர்கள் மாநிலத் துறையின் “சர்வதேச பார்வையாளர்கள் தலைமைத்துவத் திட்டத்தில்” பங்கேற்க அழைக்கப்படுகிறார்கள். அங்கு அவர்கள் ஒருவரையொருவர் சந்திக்கிறார்கள். மேலும், அவர்களின் வேலையில் ஆர்வமுள்ள மற்றவர்களையும் சந்திக்கிறார்கள்.

மேற்கோள்கள் 

மனித உரிமைச் செயற்பாட்டாளர்கள்
வாழும் நபர்கள்
வடசீனா

வடசீனா''' (North China, ) என்பது சீனாவின் வடக்கு எல்லையிலுள்ள நிலப்பகுதிகளைக் குறிக்கிறது. இந்த வடசீன நிலப்பகுதியில் பெய்சிங், தியான்ஜின், ஏபெய் மாகாணம், சான்சி,  உள் மங்கோலியா ஆகிய நிலப்பகுதிகள் அடங்குகின்றன. வட சீனச் சமவெளி இதன் முக்கிய பகுதியாகும். மஞ்சள் ஆறு ஓடும் நிலப்பகுதிகளும், அதனால் உண்டாகும் பொருளாதார முன்னேற்றங்களும் சீன பொருளாதார வளத்தைக் கூட்டுகின்றன. சிய்யான் இதில் முக்கிய இடம் வகிக்கிறது. கோபி பாலைவனம் என்பது இங்குள்ள முக்கிய நிலப்பகுதியாகும். ஏனெனில், இப்பகுதியில், பல முக்கியமான தொல்லுயிர் எச்சங்கள் கண்டுபிடிக்கப்பட்டன.
 உட்பிரிவுகள் 
 வடநடு சீனா 

வடநடு சீனா (North Central China'') என்பது சீனாவின் நிலப்பகுதிகளில் ஒன்றாகும். இதற்குரிய குறிப்பிட்ட ஆட்சி எல்லைப் பகுதிகளைச் சீன அரசு வரையறுக்கவில்லை. உயிர் சூழலைப் புரிந்து கொள்ளவும், தட்ப வெப்ப நிலையைப் புரிந்து கொள்ளவும் இது உருவாக்கப்பட்டுள்ளது. சீன பௌத்தம் (Han Buddhism) போற்றும் நான்கு முக்கிய மலை முகடுகளில் ஒன்றான (Wutai Shan (3058 m/10,033 ft)) இப்பகுதியில் தான் உள்ளது. 2009 ஆம் ஆண்டிலிருந்து, இச்சிகரம் சீனாவில் உள்ள உலக பாரம்பரிய களங்களில் ஒன்றாகத் திகழ்கிறது. இதன் பரப்பளவு 614,885 சதுர கிலோ மீட்டர்கள்(237,407 sq mi) ஆகும். இதன் சீன நிருவாக நிலவியல் பகுதிகளானசான்சி (23%), சென்சி மாகாணம் (19%), ஏபெய் மாகாணம் (16%), உள் மங்கோலியா (14%), கான்சு (12%), நின்ஷியா தன்னாட்சிப் பகுதி (7%), ஹெனன் (4%), சாண்டோங் (4%), தியான்ஜின் (1%), பெய்சிங் (1%) அடங்கியுள்ளன.  சிறுபான்மையினர், தனித்துவமான தாவர வளங்கள் இப்பகுதியில் உள்ளன.

இவற்றையும் காணவும் 
 கிழக்கு சீனா
 நடு சீனா
 தென்சீனா
 தென்கிழக்கு சீனா
 தென்மேற்கு சீனா
 வடகிழக்கு சீனா
 வடமேற்கு சீனா

மேற்கோள்கள் 

சீனாவின் பகுதிகள்
மங்களம் முத்துசாமி

மங்களம் முத்துசாமி (Mangalam Muthuswamy-1937-2007) என்பவர் குறிப்பிடத்தக்க வீணைக் கலைஞர் ஆவார். இவர் ஓர் இசைக் குடும்பத்தில் சிவகங்கையில் பிறந்தார். இவர் ஆரம்பக் கால வீணை பயிற்சியினை இவரது சொந்த தாயிடமிருந்து கற்றுக்கொண்டார். இவரது தாய் சிறீ பல்லவி இராமசாமி ராஜுவின் சீடரான லட்சுமிபாய் அம்மாள் ஆவார்.

மங்கலம் தனது 'கயிகா' பாணியால் அறியப்பட்டார். இதில் வீணையில் கிட்டத்தட்ட மனித குரலைப் இசைப்பார். எனவே இவர் வீணை மீட்பது கேட்க மிகவும் மகிழ்ச்சியாக இருக்கிறது. இவர் 'வீணை விசாலாட்சி' ('தானம்' நிபுணராகக் கருதப்படுபவர்) என்பவரின் பிரதான சீடர் ஆவார். விஜயநகரத்தைச் சேர்ந்த 'சத்கல சக்ரவர்த்தி' வீணா வெங்கட்ரமண தாசு & வீணை தனம்மாளின் சீடராக இருந்தவர். மேனாள் இந்தியக் குடியரசுத்தலைவர் இரா. வெங்கட்ராமன் முன்னிலையில் வீணையில் இந்திய தேசிய கீதம் இசைத்த அரிய பெருமை இவரைச் சாரும்.

வானொலி மற்றும் தொலைக்காட்சி தொடர்பு
மங்களம் தனது முதல் நிகழ்ச்சியினை அனைத்திந்திய வானொலியில் தனது 11 வயதில் நிகழ்த்தினார். இது 1948ஆம் ஆண்டு நிகழ்ந்தது. பின்னர், இரு தசாப்த காலப்பகுதியில், இவர் தொடர்ந்து அனைத்திந்திய வானொலியில் இசை நிகழ்ச்சியினை நிகழ்த்தினார். இறுதியில் "ஏ" தரக் கலைஞராகத் திகழ்ந்தார். பெரும் புகழ் பெற்ற கலைஞரான இவர், 1994ல் வானொலி சங்கீத சம்மேளனம் உள்ளிட்ட அனைத்திந்திய வானொலியின் முக்கியமான நிகழ்ச்சிகளிலும் கலந்துள்ளார். இவர் மும்பை தூர்தர்ஷன் நிலையத்தின் இசை நிகழ்ச்சிகளிலும் கலந்துள்ளார்.

இவர் பல தொலைக்காட்சி ஆவணப்படங்களிலும் நடித்தார். இதில் முக்கியமானது, "கடவுளின் உறைவிடம்" என்பதாகும்.

மேற்கோள்கள் 

தமிழ்நாட்டுப் பெண் இசைக்கலைஞர்கள்
வீணை இசைக் கலைஞர்கள்
சிவகங்கை மாவட்ட நபர்கள்
தமிழ்நாட்டு இசைக்கலைஞர்கள்
1937 பிறப்புகள்
2007 இறப்புகள்
கருநாடக இசைக் கலைஞர்கள்
அபுதிலோன் தியோஃப்ராசுடி

அபுதிலோன் தியோஃப்ராசுடி (தாவரவியல் பெயர்: Abutilon theophrasti, ஆங்கிலம்: Velvetleaf, Velvet Plant, Velvetweed, Chinese jute) என்பது பூக்கும் தாவரமாகும். இது “மால்வேசியே” என்ற குடும்பத்தின் கீழ் வகைப் படுத்தப்பட்டுள்ளது. இக்குடும்பத்தில் மொத்தம் 246 பேரினங்கள் உள்ளன. அதிலுள்ள பேரினமான “அபுதிலோன்” என்பதில் 178 இனங்கள் உள்ளன. அவற்றில் ஒரு இனமாக இதன் பெயர் ஏற்றுக் கொள்ளப்பட்டுள்ளது. இந்த தாவரயினத்தினை கண்டறிந்தவர் 'மெடிகசு' (Medikus, Friedrich Kasimir (1736-1808)) ஆவார்.

வாழிடம் 
இவ்வினத்தின் பரவலிடம் என்பது, மத்திய ஆசியா முதல் சீன வரை பரவியுள்ளது.  இதன் சூழலிடம் அயன அயல் மண்டலம் ஆகும். இவ்வினத்திற்கு 24 வேறு பெயர்கள் அல்லது இணைப்பெயர்கள் உள்ளன.

வளரியல்புகள் 
இது வருடம் முழுவதும் வளரும் இயல்புடையது. 3-8 அடி உயரம் வரை, கிளைகளுடன் வளரும் தன்மையுடையது. இலைகள் இதய வடிவத்திலும், இலைநுனியுடனும் அமைந்துள்ளது. இதன் பூக்கள் மஞ்சள் நிறத்தில் காணப்படுகின்றன.

பயன்கள் 
இதனை மாலைத்தீவுகளில் 'மாபுல்கா' (maabulha) என்று அழைப்பர். இதன் இலைகளையும் சேர்த்து பாரம்பரிய  மாலத்தீவின் உணவுகள் சமைப்பர், குறிப்பாக இதன் இலைகள், மாசிக் கருவாடு, துருவப்பட்ட தேங்காய் சேர்த்து   மாசு உனி(mas huni) என்பதைத் தயாரிப்பர். இதன் விதைகளை சீனர்களும், காஷ்மீர் மக்களும் உண்பர். இதன் பட்டையைப் பயன்படுத்தி உடல் நீர்மங்களான குருதி, சுரப்புகள், கோழை(mucous) கட்டுப்படுத்துவர். குறிப்பாக சிறுநீர் பெருக்கியாகப் பயன்படுத்துவர். சீன மக்கள் தங்கள் படகுகளுக்கும் கயிறு திரிக்கும் வழக்கமும் உள்ளது..

மேற்கோள்கள்

வெளியிணைப்புகள் 

 Abutilon theophrasti from Plants for a Future

தகவற்பெட்டி மேம்பாடு தேவைப்படும் தாவரவியல் கட்டுரைகள்
தாவரவியல் பெயருடையக் கட்டுரைகள்
கீரைகள்
மூலிகைகள்
அவுர் தீவு

அவுர் தீவு (மலாய்: Pulau Aur; ஆங்கிலம்:Aur Island) என்பது மலேசியா, ஜொகூர், மெர்சிங் மாவட்டத்தில் உள்ள ஒரு தீவாகும். மெர்சிங் நகரத்திற்கு கிழக்கே சுமார் 76 கிலோமீட்டர் (47 மைல்) தொலைவில் அமைந்துள்ள இந்தத் தீவு, ஜொகூர் கடல் பூங்காவின் (Johor Marine Park) ஒரு பகுதியாகும். அத்துடன் அவுர் தீவு உண்மையில் ஒரு தீவுக் கூட்டத்தின் ஒரு பகுதியாகும்.

இந்தத் தீவு மேலும் நான்கு தீவுகளைக் கொண்டது. அவை: டாயாங் தீவு; பினாங்கு தீவு; லாங் தீவு; மற்றும் பெமாங்கில் தீவு. அவை அனைத்தும் ஜொகூர் கடல் பூங்காவின் ஒரு பகுதியாகும். 

இந்தத் தீவில் உளள பவளப்பாறைகள், தடாகங்கள் மற்றும் கடலோரக் குளங்கள்; இதனை ஒரு சுற்றுலாத் தலமாக மாற்றி இருக்கின்றன. பல ஆண்டுகளாக மீனவர்கள் அடிக்கடி நிறுத்தும் இடமாகவும் இந்தத் தீவு உள்ளது.

பொது

அவுர் தீவில் இருந்து 400 மீட்டர் (1,300 அடி) அகலம் கொண்ட குறுகலான கால்வாய் மூலம் பிரிக்கப்பட்ட டாயாங் தீவு எனும் ஒரு சிறிய தீவு உள்ளது. இரண்டு தீவுகளும் சிங்கப்பூர் சுற்றுலா பயணிகளின் முக்கிய இடங்களாகத் திகழ்கின்றன. சிங்கப்பூரில் இருந்து மெர்சிங் நகருக்கு வந்து, அங்கிருந்து வாடகைப் படகுகள் மூலம் அவுர் தீவை அடைகிறார்கள்.

தீபகற்ப மலேசியாவின் பிரதான நிலப் பகுதியிலிருந்து தொலைவில் இந்தத் தீவு இருப்பதால், அங்கு தெளிவான கடல் நீர் உள்ளது. அவுர் தீவில் பொதுவாகக் காணப்படும் கடல்வாழ் உயிரினங்கள்: 

 ஆனைத்திருக்கை
 சீலா (மீன்)
 வெண்முனை சுறா
 திருக்கை
 பெருந்திரளை 
 பாரை (மீன் குடும்பம்)
 ஆமை, 
 கடல் தேவதை மீன்
 பச்சைக் கொண்டை கிளிஞ்சான்

காலநிலை

தென் சீனக் கடல் மற்றும் மலாக்கா நீரிணையில் இருந்து வீசும் பருவக் காற்றால் அவுர் தீவின் வானிலை பாதிக்கப்படுகிறது. நவம்பர் முதல் மார்ச் வரை தென் சீனக் கடலில் இருந்து வடகிழக்கு பருவமழைக் காற்று வீசுகிறது. மற்றும் அந்தக் காலக்கட்டத்தில், தீபகற்ப மலேசியாவின் கிழக்கு கடற்கரையில் அதிக மழை பெய்யும். இந்த நேரத்தில் கடல் கேளிக்கை நிகழ்ச்சிகள் குறைவாக இருக்கும்.

காட்சியகம்

மேற்கோள்கள்

மேலும் காண்க
 தியோமான் தீவு
 குக்குப் தீவு

வெளி இணைப்புகள்

 Tourism Malaysia - Aur Island
 Malaysia Travel Guide: Aur Island

மலேசியாவின் தீவுகள்‎
ஜொகூர் தீவுகள்